# Afrička divlja mačka

### Izvor: Wikipedija

? Afrička divlja mačka
Afrička divlja mačka
Sistematika

Carstvo: | Animalia
Koljeno: | Chordata
Razred: | Mammalia
Red: | Carnivora
Porodica: | Felidae
Rod: | Felis
Vrsta: | F. silvestris

Podvrste
Felis silvestris lybica Felis silvestris brockmani Felis silvestris cafra Felis silvestris sarda

Afrička divlja mačka (falb mačka) je zbirni naziv za podvrste divlje mačke iz porodice mačaka koje žive u Africi. Danas se smatra, da se s velikom vjerojatnoćom može reći da je ona jedini predak današnje domaće mačke.

Postoji devet podvrsta divljih mačaka koje odgovaraju tipu falb mačke. Neke od njih su:

- Felis silvestris lybica, Afrika, sjeverno od Sahare
- Felis silvestris brockmani, istočnoafričke savane
- Felis silvestris cafra, južna Afrika
- Felis silvestris sarda, Sicilija, Sardinija

## [uredi] Osobine

Afrička divlja mačka svojim izgledom jako podsjeća na domaću (kratkodlaku) mačku. Dlaka joj je boje pijeska i vitka je. Od glave do početka repa dugačka je oko 50 cm, a rep ima oko 25 cm. U pravilu je teška oko 5-6 kg, ali može doseći i do 8 kg.

## [uredi] Rasprostranjenost

Osim u pustinjskim predjelima, afrička divlja mačka naseljava sva područja Afrike, a osim toga i talijanske otoke Siciliju i Sardiniju. Žive u vrlo različitim životnim okolinama, od polupustinja preko savane pa sve do tropskih kišnih šuma. Od poznatih devet podvrsta afričke divlje mačke, njih čak pet žive u tropskim kišnim šumama zapadne i središnje Afrike, ali su upravo radi toga puno manje istražene i poznate od podvrsta čije su životne okoline na "otvorenom".

## [uredi] Prehrana

Ove mačke se prije svega hrane s malim glodavcima, ali jedu i manje ptice, vodozemce, a ponekad i pauke pa čak i škorpione.

## [uredi] Značenje, povijest, kultura

Novija istraživanja smatraju, da je afrička divlja mačka udomaćena vjerojatno u Mezopotamiji već prije oko 8.000 godina (6000 p.n.e.)

Falb mačka je navedena u Washingtonskom sporazumu o zaštiti životina u prilogu B. Time je trgovina ovom mačjom vrstom strogo ograničena. Najveća opasnost za ovu vrstu nije, kao kod drugih vrsta, čovjek ili smanjivanje njenog prirodnog okoliša, nego mogućnost parenja s domaćom mačkom, koje je više nego često.

Dobavljeno iz "http://hr.wikipedia.org../../../a/f/r/Afri%C4%8Dka_divlja_ma%C4%8Dka.html"

Kategorija: Mačke

##### Views

- Članak
- Razgovor
- Trenutna inačica

##### Traži

##### Drugi jezici

- Česky
- Deutsch
- English
- Español
- Suomi
- 日本語
- Nederlands
- ‪Norsk (bokmål)‬
- Русский
- Svenska
- Türkçe